Giuseppe Mazzini - Uiquipedia

# Giuseppe Mazzini

### De Uiquipedia

Giuseppe Mazzini (22 de xunu de 1805 – 10 de marzu de 1872) foi un revolucionariu, filósofu del movimentu italianu nomáu Risorgimento. Aidó nel procesu de formación de la Italia moderna a partir de los numberosos estados, munchos dominaos por potencies foriates, qu'esistieron fasta'l sieglu XIX. Tamién contribuyó a definir el movimientu européu en pro d'una democracia popular nun estáu republicanu.

## [editar] Biografía

Nacíu en Xénova, Mazzini ingresó nes files de la Carbonaría, una asociación secreta con fines políticos. La so actividá revolucionaria traxó-y problemes bien ceo cola xusticia. En 1831 foi a Marsella, onde entamó una nuea sociedá política denomada La giovine Italia (La Xoven Italia).El so llema yera Oru y el Pueblu, y el so principiu básicu yera la xunión de los diversos estaos y reinos de la península nuna única república como únicu mediu p'algamar la llibertá italiana. Tamién fundó delles organizaciones con la fin d'unificar o lliberar otres naciones: Xoven Alemania, Xoven Polonia y finalmente Xoven Europa (Giovine Europa).

Mazzini creyia que la unificación italiana namái se podría algamar al traviés d'un llevantamientu popular. Continuó plasmando esti propósitu nes sos obras y trató de conseguilo al traviés del esiliu y l'adversidá con inflexible constancia. De toes formes, la so importancia foi más ideolóxica que práutica: tres la cayía de les revoluciones de 1848 (nes que Mazzini convirtióse nel llíder de la efímera República Romana), los nacionalistes italianos empincipiaron a mirar al rei del Piamonte y el so primer ministru, el conde Cavour como los directores del movimientu unificador. El xeneral Giuseppe Garibaldi, un mozu seguidor de Mazzini, tamién desempeñó un papel crucial nel camín faza'l Estáu italanu, pero esti reinu alloñábase abondo de la república anhelada por Mazzini.

Mazzini enxamás aceptó una italia unificada baxo la forma de reinu y siguió trabayando por una república democrática. En 1870 foi arrestáu y devueltu al esiliu, anque llograría tornar con nome falsu y vivir en Pisa fasta la so muerte en 1872. El movimiento político que llideró foi denomináu Partíu Republicanu y tuvo activu n'Italia fasta los años 90 del sieglu XX.

## [editar] Ver tamién

- República Romana
- Historia d'Italia
- Xunificación italiana
- Jessie White Mario

Retrieved from "http://ast.wikipedia.org../../../g/i/u/Giuseppe_Mazzini_d774.html"

Categoríes: Movimientu obreru | Políticos d'Italia | Escritores d'Italia

##### Views

- Artículu
- Discusión
- Revisión actual

##### Buscar

##### Otres llingües

- Česky
- Deutsch
- English
- Español
- فارسی
- Français
- עברית
- Italiano
- 日本語
- ქართული
- Latina
- Nederlands
- ‪Norsk (bokmål)‬
- Polski
- Português
- Slovenčina
- Српски / Srpski
- Svenska
- Winaray
- 中文